דני פנטום

דני פנטום (באנגלית: Danny Phantom) היא סדרת טלוויזיה מונפשת אמריקאית-בריטית, והופקה על ידי אולפני Billionfold. התוכנית היא על נער מתבגר בגיל 14 אשר לעיתים קרובות מציל את העיר שלו, אמיטי פארק, ואת העולם כולו מהתקפות של רוחות רפאים. תוך כדי כך הוא מנסה להסתיר את עובדת היותו חצי רוח בעצמו. החל מ-17 במרץ 2013 שודרה הסדרה בישראל בדיבוב לעברית.

עלילה
העלילה עוקבת אחר דמותו של דני פנטון, נער בן 14 בעל מעגל חברתי מצומצם, ובן לשני הורים ציידי רוחות רפאים. הוריו בנו שער לעולם הרוחות אשר משמש אותם לתפיסת הרוחות. יום אחד השער לא עבד מסיבה לא ברורה, ודני נשלח לברר מה הבעיה. הוא נכנס לשער והפעיל אותו בטעות כאשר הוא נמצא בפנים. ההפעלה של השער שינתה את הדנ"א שלו והוא קיבל תכונות של רוח רפאים. בסיום התהליך הוא הפך לילד רפאים (משם נקרא "דני פנטום"), כלומר הוא הפך לחצי רוח וחצי ילד. בין השאר הוא זכה לכוחות על טבעיים כמו תעופה, היעלמות, מעבר דרך חפצים ועוד.

רק שני חבריו, סאם וטאקר, מודעים להיותו כילד רפאים, ועוזרים לו להסתיר את העובדה הזו מפני שאר העולם. כאשר רוחות הרפאים עוברות דרך השער לעולם בני האדם, דני נאלץ לשמש כגיבור על מכיוון שהוא היחיד שיכול להגן על האנשים מפני רוחות הרפאים. עם זאת, עליו להסתיר את היותו כזה משאר האנשים וכולל מהוריו ציידי הרוחות, שאם יגלו הן עלולים לנסות ללכוד אותו ולבצע עליו ניסויים.

דמויות

דמויות ראשיות
דניאל "דני" פנטון/פנטום (יובל סגל) – נער מתבגר בן 14 לומד בכיתה ח בחטיבת ביניים אזורית אשר חציו בן אנוש וחציו רוח. הוא גר עם הוריו, ציידי הרוחות, ואחותו הגדולה. הוא נלחם ברוחות בעזרת חבריו סאם וטאקר, ותוך כדי מסתיר את זהותו האמיתית כחצי רוח. היחידים שיודעים את זהותו של דני הם שני חבריו הטובים סאם וטאקר. בהמשך גם אחותו מגלה זאת, ובסוף הסדרה כל העולם מגלה את זהותו האמיתית של דני. הוא מאוהב בסאם, אך לאורך כל הסדרה הוא מנסה להתכחש לזה.
סמנת'ה "סאם" מנסון (לורן סביר) – החברה הגותית של דני וטאקר,צמחונית. היא האחראית לכך שדני נהפך לחצי רוח, והיא תמיד נאמנה לדני ועוזרת לו לשמור על זהותו הסודית. היא מסתירה את היותה עשירה כדי למנוע מצבים של חברויות מזויפות, והיא האחראית והשקולה בחבורה, הוריה עשירים. היא מאוהבת בדני לאורך רוב הסדרה ובסופה מתוודה בפניו על כך והם נהפכים לזוג לאחר שהם מגלים שהרגשות ביניהם הדדיים. בנוסף סאם מנסון היא יהודיה.
טאקר פולי (עילי לולאי) – החבר החנון של דני וסאם. הוא אוהב טכנולוגיה, ומבין הרבה בתחום. הוא לרוב נדלק על בחורות בבית הספר, אך ניסיונות החיזור שלו כושלים. אוהב לאכול בשר, בניגוד לסאם.
ג'זמין "ג'אז" פנטון (אורלי תגר) – אחותו הגדולה בת ה-16 של דני. יש לה חוש אימהי והיא תמיד דואגת לדני. בהמשך היא מגלה על היותו חצי רוח. מחוננת מאוד והרבה פעמים היא גורמת לדני להרגיש נבוך וטיפש. לאחר שהיא גילתה שדני הוא חצי רוח, כאשר הוריו שואלים היכן הוא אז היא מספקת להם תירוצים.
ג'ק פנטון (קובי פרג') – אביהם של דני וג'אז ובעלה של מדי. עוסק בצייד רוחות. הוא ילדותי, אוהב אוכל ושום דבר לא מצליח לו. בעל אובססיה להשמיד רוחות רפאים, ומאמין שכולן רעות. הוא לובש סרבל כתום.
מדלין "מדי" פנטון (ענת סלונים) – אמם של דני וג'אז ואשתו של ג'ק. אף על פי שהיא יותר חכמה מג'ק, היא עוסקת בצייד רוחות בדיוק כמוהו. היא בדרך כלל שואפת לנתח וללמוד את הרוחות, ולא להשמיד אותן. היא לובשת סרבל כחול עם משקפיים כחולות.

אויבים – רוחות מרכזיות
רוח התיבות (קובי פרג') – רוח חלשה יחסית. כלי הנשק שלה הם תיבות ולעיתים נייר פצפצים. בזמן שהוא היה חי, הוא היה ככל הנראה דוור שסבל מהרבה בוז חברתי. ידוע כמציק מאוד ומטריד. נוהג לומר "היזהר!".
סקאלקר (אלי לולאי) – רוח בעלת מבטא רוסי אשר צדה רוחות נדירות. נער הרוח דני פנטום, הוא רוח נדירה, לכן הוא מנסה להשיגו בכל דרך. לעיתים עובד עבור ולאד פלזמיוס. למעשה, הוא רוח קטנה וירוקה שלובשת חליפת קרב. חבר של אמבר מקליין.
ניקולאי טכנוס/טכניקוס (קובי פרג') – רוח טכנולוגית. יש לו כוח להשתלט על מכשירים חשמליים ויכולת להרכיב מהם כלי נשק. אחד מחסרונותיו הוא שבדרך כלל הוא נואם נאומים ארוכים וצועק את מטרתו.
ולדימיר "ולאד" מאסטרס/פלזמיוס (סער בדישי) – איש עשיר, והאויב המושבע של דני. הוא יכול להשתנות לרוח בגלל ניסוי שכשל של ג'ק, והוא ליטש את יכולותיו במשך שנים רבות. הוא מאוהב במדי, ולכן יש לו גם שנאה כלפי ג'ק, שמרגיש כאילו הטיל עליו קללה. מאז שגילה שדני הוא חצי רוח כמוהו, הוא רודף אותו ומנסה לשכנעו להצטרף אליו. בהמשך הסדרה הוא הופך לראש העיר של אמיטי פארק. בפרק האחרון עף לחלל עם ג'ק פנטון וננטש שם אחרי שהוא זמם להפוך את העולם לבן ערובה, לקבל שליטה מוחלטת עליו וכמו כן סכום מסוים של כסף, בעד הצלת העולם מהאסונויד, דבר שלא מתבצע משום שוולאד מגלה שרוחות לא יכולות לגעת באסטרואיד שעשוי מחומר דוחה רוחות המכונה אקטו-רניום. בסיום הסדרה הוא נמחץ על ידי האסונויד, לא ידוע אם הוא שרד.
ווקר (סער בדישי) – רוח בדמות שריף אשר צדה רוחות על עבירות קלות. מנהל כלא הרפאים. הוא שונא את דני מאז שהוא נלכד שם והשתחרר בעזרת כל האסירים האחרים, שהיו אויביו והסכימו לעשות שביתת נשק עד שיצליחו לצאת מהכלא. בתקיפתו על אמיטי פארק נעזר בוולף, רוח זאב שהייתה נאמנה לווקר, אך בגדה בו ועברה לצד של דני.
פנלופה ספקטרה (אורלי תגר, דורית טל שלו) – רוח בדמות אישה, ככל הנראה בחייה היא הייתה פסיכולוגית ידועה. פנלופה שואפת להיראות יפה וצעירה, ובשביל זה היא גורמת לבני נוער סבל. מתחזקת משאיבת סבל של נערים שסביבה ונחלשת ממראה מבוגר מכפי שהיא רוצה. במהלך הסדרה היו לה צורות שונות. הצורה האמיתית שלה נראית כמו צל.
ג'וני 13 (סער בדישי) – רוחו של "ילד רע". הוא תמיד רוכב על האופנוע שלו, והוא משתמש בצל שלו בתור כלי נשק, ולכך הוא בדרך כלל מתחזק מהחשיכה ונחלש מאור מסנוור. יש לו חברה המכונה קיטי.
 צל – חולשתו העיקרית היא אור, אך הוא יכול להיות מושפע גם ממים. תמיד מציית לאדונו, ג'וני יכול לזמן אותו באמצעות שריקה.
אמבר מקליין (לורן סביר) – רוחה של כוכבת רוק. יכולה להפנט אנשים בעזרת המוזיקה שלה. כלי הנשק שלה הוא גיטרה, אותה היא יכולה לכוון אותה לכל מיני כשפים. היא מתחזקת מאהדת קהל ונחלשת מחוסר מקובלות. חברתו של סקאלקר.
רוח האוכל (סער בדישי) – רוחה של הטבחית של תיכון קספר, מתעבת מאכלים צמחוניים מה שגורם לה לצאת מכליה כשהיא פוגשת בהם. שולטת בבשר ומשתמשת בו בתור נשק. בעלת כוחות טלקינזיס ושליטה באש חזקים במיוחד. לעיתים שואלת: "תרצה ..." והחסר הוא מאכל כלשהו ולא חובה שיהיה בשר.
האביר הכביר (סער בדישי) – רוחו של אביר, נוהג לממש לאנשים את סיוטיהם הגדולים ביותר, אבל תקיעת חרבו בתוך דלעת תבטל את כוחותיו כליל. שומר נאמנות למנהיגים כגון מלך הרוחות או ולאד פלזמיוס.
יאנגבלאד (איטן גרינברג) – רוחו של ילד אשר רק ילדים ופיראטים יכולים לראותו. מרגיז וילדותי, ואוהב להתחפש לדמויות (פיראט, קאובוי, אסטרונאוט ועוד). הקרס שלו יכול לשנות צורה לגלי נשק רבים. מסתובב לרוב עם תוכי עשוי עצמות אשר יכול לשנות צורה.
עוזרו של יאנגבלאד (צביקה פורמן) – תוכי עשוי עצמות, כאשר יאנגבלאד שוכח לעיתים מילה אז הוא מזכיר לו אותה. יכול לשנות צורה כרצונו.
דזירה (ענת סלונים) – רוחה של נערה פרסית שנחלה אכזבה רבה בחייה. ממלאת משאלות, וכך היא גדלה ומקבלת כוח. בדרך כלל היא ממלאת אותן למטרות רעות. באחד הפרקים גרמה לשינוי בחליפתו של דני למשך הפרקים הבאים. בזמן שהיא נאלצת להעניק כל משאלה שהיא שומעת, היא חופשייה לפרש ולעוות אותה בכל דרך שהיא רואה לנכון. חולשתה העיקרית נובעת מכך שהיא לא יכולה לסרב להגשמת משאלות. היא נאלצת להגשים כל משאלה שהיא שומעת, גם אם אלה אויביה, שיביאו לנפילתה.
קיטי (ענת סלונים) – חברתו של ג'וני 13, קנאית מאוד לחברות שלה איתו, יכולה להשתמש בנשיקתה על מנת להעלים כל גבר שנמצא באזור אל מקום לא ידוע, אם היא לא תבטל את הכישוף תוך 12 שעות, הוא יהיה בלתי הפיך.

אויבים – רוחות משניות
וורטקס (קובי פרג') – רוח השולטת במזג האוויר. נחלש באופן קיצוני משינויים במזג האוויר שאינם תחת שליטתו. וורטקס הוא רוח חזקה כל כך עד שוולאד פלזמיוס לא ניצח אותו, והיה חייב לבקש את עזרתו של דני פנטום. וורטקס שוחרר מהכלא של מועצת הרוחות על ידי ולאד מאסטרס כדי שוורטקס יביא גשם לעיר וורטקס הרס אותה.
אדון הצמחים (אלי לולאי) – רוח בדמות קקטוס ענקי. יכול לכבוש שטחים עצומים על ידי הגדלת הצמחייה שעליהם, ולשלוט במוחות אנושיים על ידי גפני המחשבה. כמעט בלתי ניתן לעצירה, לולי שתי חולשותיו העיקריות – רגישות לאוויר קר (כפי שמוכח מהבסתו בידי דני פנטום) וחולשה כשהוא לא שואב כוח מהשורשים שלו (כפי שמוכח מתבוסתו בידי המאסטרס בלאסטרס). המטרה הראשית שלו היא להפוך את כדור הארץ ליער אחד גדול.
נוקטורן (סער בדישי) – רוח השינה והחלומות, שואב כוח מחלומות של בני אנוש. הוא וצבא הסהרורים גרמו לאזרחים של אמיטי פארק ליפול לתוך שינה עמוקה ושמו לכל אחד קסדת מתכת על ראשו, המזעזעת את מי שמנסה להורידה.
סופר הרפאים (צביקה פורמן) – רוח שיכולה ליצור כל דבר על ידי הקלדה על המקלדת. הוא יכול לשלוט על פעולותיהן של הרוחות אם הוא מתחיל לכתוב עליהן סיפור, אך הדבר מותנה בכך שהוא ימצא חרוזים במהירות האפשרית לפני שהרוחות ישתחררו משליטתו.
ברטרנד (אלי לולאי) – העוזר הנאמן של ספקטרה, מוכשר מאוד בשינויי צורה.
הנשרים – שלוש רוחות בדמות ציפורים מדברות, העובדות בעבור ולאד פלזמיוס, משמשות בעיקר למטרות חיסול. בני יותר מאלפיים שנה.
ארגון מטינגלי – נסיך של ממלכה אפלה. אחותו הצעירה היא דורה מטינגלי. לו ולאחותו יש קמעות המאפשרים להם להפוך לדרקון בזמן שהם כועסים או במצוקה. מתנהג אל אחותו באכזריות. מחפש כלה אנושית כדי להשיג את מה שאין לאחרים, ולכן דרש מדורה למצוא לו כלה.
סידני פוינדקסטר (סער בדישי) – רוחו של נער חנון משנות ה-50. שונא בריונים. חשב שדני הוא בריון ולכן תקע אותו בדמותו של סידני בתיכון קספר מהעבר.
סקאלטק 9.9 (אלי לולאי וקובי פרג') – שילוב של סקאלקר (מהעתיד) וטכנוס (מהעתיד).
הוטפ רע (סער בדישי) – העוזר של המלך שעמומיה, מלך מצרי שדומה להפליא לטאקר פולי.
תיבת אוכל (ענת סלונים) – בתם (העתידית) של רוח האוכל ורוח התיבות.
טאקר פנטום (עילי לולאי) – רוח שנוצרה על ידי דזירה והשתלבה עם גופו של טאקר, מה שהפך אותו לילד רפאים לזמן קצר.
אלסטיקה – גמישה במיוחד, בעבר הייתה בשליטתו של פריקשואו.
גמד הרוח – מסוגל לקפוץ על האויב ולכסות את עיניו כך שלא יראה אותו. בעבר היה בשליטתו של פריקשואו.
גוליית – חזק במיוחד, יכול לתפוס את האויב ולא לשחררו. בעבר היה בשליטתו של פריקשואו.
לידיה – העוזרת הנאמנה של פריקשואו. מכוסה בקעקועים, היא יכולה להביא אותם לחיים ולשלוט בהם, וכל אחד מהם יוצא מגופה ומתפקד כרוח עצמאית, לרוב נראית בגלימה. היחידה שמצייתת לפריקשואו ללא הפנוט.
מדוזה – נמצאת במבוך שמוביל את פנדורה. לפי המיתולגיה היוונית, מי שמסתכל עליה הופך לאבן.
התליין – עוזרו של ארגון. מסוגל לשלוח את גרזנו ולגרום לו לחזור כמו בומרנג.
ארצ'ר – עוזרו של ארגון. בעל אספקה אינסופית של חץ וקשת מסוגים שונים.
חייליו של פאריה – צבא של שלדי רוחות רפאים, שלכל אחד מהם לבוש שונה.
פמיליאן, נייטמריקה וטרמינטרה – שלוש הדמויות שדזירה שלחה כדי שיקרה משהו רע לפאולינה.
חייליו של ווקר – החיילים של ווקר ונאמנים לו.
בולט – עוזרו של ווקר. ההופעה העיקרית שלו הייתה בפרק "אויבי הציבור".
הספיקנס – נבנה בפרק בו טאקר היה פרעה.
סר המלוט – אויב רוח רפאים בספר של הסדרה.
סיונרה פוסיקאט – חתול אנימה רפאים. הופיע בפרק "מה שאתה רוצה".
סהרורים – עוזריו של נוקטורן.

אויבים – של שני פרקים
דן פנטום (סער בדישי) – גרסתו האפלה של דני המשולב עם ולאד פלזמיוס, הרס את העתיד. כלוא בתרמוס הפנטון. הודות לו דני זכה בכוח על חדש.
פאריה (דארק) האפל (צביקה פורמן) – מלך כל הרוחות. עם הטבעת והכתר שלו, הוא הרוח החזקה והמסוכנת ביותר באזור הרפאים. בעבר הוא הוצב בסרקופג של שינה נצחית שבו הוא שכב עד שוולאד העיר אותו בטעות כשהוא היה במרדף אחר הפריטים של פאריה. עוזרו הוא האביר הכביר. יש לו צבא של שלדי רוחות רפאים. הובס על ידי דני.
האסונויד – אסטרואיד ענקי שמכוון לכדור הארץ ועשוי חומר דוחה רוחות. מחץ את ולאד מאסטרס בדמותו של ולאד פלזמיוס.

אויבים – בני אדם 
ואלרי גריי (לורן סביר) – נערה מכיתתו של דני שבתחילת הסדרה הייתה עשירה ובהמשך בזכות דני הפכה לילדה רגילה שגרה בבית קומות מעופש. בזכות ולאד היא הפכה לציידת רוחות. לאחר שחליפתה נהרסה, טכנוס נתן לה חליפה חדשה ומשודרגת. ולאד העסיק אותה עד שהיא מצאה כי ולאד הוא חצי רוח רפאים.
פריקשואו (אלי לולאי) – פרודיה  על דמותו של הג'וקר. מנהל קרקס גותי פסיכופת אשר רובו מורכב מרוחות שנמצאות תחת שליטתו.
הגברים בלבן (אלי לולאי, סער בדישי וקובי פרג') – סוכני ממשלה אשר תפקידם הוא לחסל רוחות על פני כדור הארץ. מבוססים על סדרת סרטי הפעולה "גברים בשחור".
המאסטרס בלאסטרס – חבורה של ציידי רוחות המורכבת משלושה נערים (ויד, ת'ראש ודאונלוד). מופיעים בשני הפרקים האחרונים של הסדרה.

רוחות נייטרליות 
אמורפו (סער בדישי) – רוח ילדותית מעט בעלת כוח לשנות את המראה שלה לכל יצור או חיה בכל פעם שהיא רוצה. יותר שובב ממרושע, רוצה לקבל תשומת לב על ידי הפיכה למישהו אחר וביצוע מעשי קונדס.
 מלך הגבינה – הרוח שרדפה את ביתו של ולאד מאסטרס, שהיה שייך לו במקור.
 קלמפר – רוח לבושה בפיג'מה המחפשת חברים באופן נואש. מוכשר בשימוש בקרח רפאים.
 המשקיפים – רוחות בעלות עין אחת המנהלות את מערכת הצדק של אזור הרוחות. מסוגלים לחזות את העתיד הנראה לעין, ואינם מאמינים בשינויים אפשריים.

רוחות בעלות ברית
דניאל "דאני" פנטום (לורן סביר) – הגרסה הנשית של דני. היא נוצרה על ידי ולאד והתחזתה לבת דודתו הקטנה. היא הייתה לצידו של ולאד עד שדני גרם לה לשנות צד. יש לה הרבה במשותף עם דני.
מכניזמן "השען" – מאסטר הזמן, תמיד ישנה צורה מילד לבוגר, מבוגר לזקן, מזקן לילד ושוב ושוב. מסוגל לצפות בשינויים אפשריים בעבר, הווה ועתיד. מחזיק בתרמוס הפנטון בו כלוא דן פנטום.
ג'ק פלזמיוס (קובי פרג') – חצי הרוח של ג'ק פנטון.
פרוסבייט (סער בדישי) – רוח קרה בדמות זאב ייטי. כוחותיו הם קרח, והוא ממש אמן בתחום.
וולף – רוח בדמות זאב. מדבר באספרנטו. בעל יכולת לפתוח מעבר אל כדור הארץ או לממד הרוחות באמצעות ציפורניו.
פנדורה (ענת סלונים) – היוצרת של "תיבת פנדורה".
דורותיה "דורה" מטינגלי (ענת סלונים) – רוח דרקון, אחותו של ארגון, במשך 1,600 שנה היא סבלה את עלבונותיו של ארגון, עד שהחליטה להילחם נגדו. היא עונדת את התליון שאיתו בכל פעם שכועסים, נהפכים לדרקונים.
קוג'ו – כלב רפאים קטן וירוק. מסוגל להשתנות מכלב קטן לכלב עצום ועוצמתי.

בית הספר 
הגברת אישיאמה (ענת סלונים) – מנהלת תיכון קספר.
מר לנסר (סער בדישי) – המורה של דני ועוזר המנהל של בית הספר.
גברת טצלף (אלי לולאי) – המורה להתעמלות של דני, בעלת רצון ברזל.
דשיאל "דאש" בקסטר (אלי לולאי) – הילד המקובל ביותר בבית הספר, נוהג להציק לדני פנטון, אך אוהד את דני פנטום.
פאולינה סנג'ס (אורלי תגר) – נערה עשירה מכיתתו של דני, דני מחבב אותה, אך היא מאוהבת רק בדני פנטום (אותו היא מכנה "ילד הרוח"). סאם שונאת אותה כיוון שהיא מאוד רדודה, וגם משום שהיא מאוהבת בדני פנטום.
קוואן (סער בדישי) – שחקן פוטבול והחבר הטוב ביותר של דאש.
סטאר (אורלי תגר) – הסטייליסטית של פאולינה, וה"לווין" שלה. החברה הטובה ביותר של פאולינה.

בישראל
בישראל הסדרה שודרה בעברית מ-17 במרץ 2013 עד 21 במאי 2013 וכל הפרקים דובבו על ידי אולפני דאבי דאב, בבימויו של אלי לולאי.
נוסף על כך, ניתן היה לצפות בסדרה באנגלית.

ניקטונס יוניטי! 
ניקטונס  התאחדו ! (באנגלית: ) הוא משחק פלטפרומה שהופץ בשנת 2005 על ידי THQ. המשחק משולב עם ארבע סדרות שהיו בניקטונס: בובספוג מכנסמרובע, ג'ימי ניוטרון, דני פנטום וקסם של הורים. המשחק הופק על ידי מארה צ'אפה, טרבור גימון וצוות ניקלודיאון.

שיר הנושא
יוצר הסדרה בוץ' הארטמן, אמר כי מנגינת הבס בשיר הנושא של הסדרה הולחנה בהשראת מנגינת הבס של השיר "The Invisible Man" של להקת קווין.

קישורים חיצוניים

 

 הוויקיה הרשמית של הסדרה

הערות שוליים

ניקלודיאון: תוכניות וסדרות
סדרות הנפשה אמריקאיות
סדרות הנפשה קנדיות
סדרות טלוויזיה אמריקאיות שעלו לשידור בשנות ה-2000
סדרות נעורים אמריקאיות
סדרות_טלוויזיה_קנדיות